EkBass/fiwiki-20250220-pages-articles huggingface dataset:
Pikkulaji

Pikkulaji on kasvien luokittelussa käytetty taksoni. Osa kasveista lisääntyy apomiktisesti, eli ne tekevät siemeniä ilman hedelmöitystä. Tällöin muodostuu pikkulajeja, jotka poikkeavat toisista pikkulajeista vain vähän, mutta erot kuitenkin säilyvät kasvisukupolvesta toiseen. Tällaisia apomiktisesti lisääntyviä ja pikkulajeja muodostavia kasvisukuja ovat esimerkiksi voikukat (Taraxacum) ja poimulehdet (Alchemilla). Vain hieman toisistaan poikkeavia pikkulajeja yhdistetään keskenään sektioiksi, esimerkiksi mäkivoikukat (Taraxacum sect. Erythrosperma) ja sahramivoikukat (Taraxacum sect. Taraxacum). == Lähteet == Luokka:Taksonomia Luokka:Kasvitiede
Islannin naisten jääkiekkomaajoukkue

Islannin naisten jääkiekkomaajoukkue edustaa Islantia kansainvälisissä naisten jääkiekko-otteluissa, muun muassa maailmanmestaruuskilpailuissa. Vuonna 2022 maassa oli 168 rekisteröityä naisjääkiekkoilijaa, vuoden 2024 lopulla 250. Vuonna 2024 joukkue oli 28. sijalla Kansainvälisen jääkiekkoliiton IIHF:n hallinnoimalla maailmanranking-listalla. Joukkue sijoitettiin listalle ensi kertaa vuonna 2005. == Sijoitukset == === Maailmanmestaruuskilpailuissa === * 2005 – 4. divisioona, 4. * 2007 – 4. divisioona, 5. * 2008 – 4. divisioona, 1. * 2011 – 4. divisioona, 3. * 2012 – 2. divisioonan B-lohko, 4. * 2013 – 2. divisioonan B-lohko, 4. * 2014 – 2. divisioonan B-lohko, 4. * 2015 – 2. divisioonan B-lohko, 4. * 2016 – 2. divisioonan B-lohko, 3. * 2017 – 2. divisioonan B-lohko, 4. * 2018 – 2. divisioonan B-lohko, 3. * 2019 – 2. divisioonan B-lohko, 3. * 2020 – 2. divisioonan B-lohko, 2. * 2021 – 2. divisioonan B-lohkon turnaus peruttiin koronaviruspandemian vuoksi. * 2022 – 2. divisioonan B-lohko, 1. * 2023 – 2. divisioonan A-lohko, 5. * 2024 – 2. divisioonan A-lohko, 5. === Maailmanranking === * 2005 – 30. * 2006 – 30. * 2007 – 30. * 2008 – 31. * 2009 – 29. * 2010 – 29. * 2011 – 29. * 2012 – 29. * 2013 – 30. * 2014, helmikuu – 30. * 2014, huhtikuu – 30. * 2015 – 30. * 2016 – 30. * 2017 – 30. * 2018, helmikuu – 32. * 2018, huhtikuu – 31. * 2019 – 32. * 2020 – 31. * 2021 – 31. * 2022, helmikuu – 27. * 2022, syyskuu – 27. * 2023 – 27. * 2024 – 28. == Lähteet == Luokka:Islannin jääkiekko Luokka:Naisten jääkiekkomaajoukkueet
Edward Gorey

Edward St. John Gorey (1925−2000) oli yhdysvaltalainen kirjailija ja kuvittaja. Goreyn teoksissa piirroskuvitus on keskeisessä roolissa. Teoksia on kuvailtu tunnelmaltaan synkiksi ja mustan huumorin sävyttämiksi. Kuvan ja tekstin yhdessä kuljettaman kerrontatyylin on sanottu muistuttavan vanhanaikaisia goottilaisia klassikoita. == Suomennettua tuotantoa == * Sekopäiset serkukset ja muita tarinoita (suom. Teemu Manninen, Huuda Huuda, 2012). Sisältää teokset: ** Kummallinen kyläilijä (The Doubtful Guest, 1957) ** Kalmanmurun kakarat (The Gashlycrumb Tinies, 1963) ** Länsisiipi (The West Wing, 1963) ** Ylimielinen manaus (The Disrespectful Summons, 1973) ** Sekopäiset serkukset (The Deranged Cousins, 1971) == Lähteet == Luokka:Goottilaisten romaanien kirjoittajat Luokka:Yhdysvaltalaiset kirjailijat Luokka:Vuonna 1925 syntyneet Luokka:Vuonna 2000 kuolleet
Alexa ratkaisee

Alexa ratkaisee (My Life Is Murder) on australialainen televisiosarja, tyypiltään murhamysteeri ja rikosdraama, joka sai ensi-iltansa Australiassa 17. heinäkuuta 2019. Sarjan toinen ja kolmas tuotantokausi kuvattiin Uudessa- Seelannissa. Sarjaa on esitetty Suomessa Ylen kanavilla vuodesta 2021 lähtien. Alexa Crowen roolissa on Lucy Lawless. Sarjasta on valmistunut kolme kautta. == Näyttelijät == === Toistuvat hahmot === === Merkittäviä vieraita === == Lähteet == == Aiheesta muualla == * Luokka:2010-luvun australialaiset draamasarjat Luokka:2010-luvun rikossarjat Luokka:2020-luvun draamasarjat Luokka:2020-luvun rikossarjat Luokka:Network 10:n televisio-ohjelmat
Rankasaniaiset

Rankasaniaiset (Dicksonia) on kookkaita saniaisia sisältävä kasvisuku. Siinä on 30 lajia, joita esiintyy alkuperäisinä Australian, Uuden-Seelannin, Indonesian, Oseanian ja neotropiikin alueilla. == Lajeja == * partarankasaniainen (Dicksonia antarctica) – Kasvaa Itä-Australiassa ja Tasmaniassa. * crusoenrankasaniainen (Dicksonia berteriana) – Kasvaa Chilen Juan Fernándezin saarilla. * selkirkinrankasaniainen (Dicksonia externa) – Kasvaa Chilen Juan Fernándezin saarilla. * amerikanrankasaniainen (Dicksonia sellowiana) – Kasvaa Argentiinassa, Brasiliassa ja Uruguayssa. * perunrankasaniainen (Dicksonia stuebelii) – Kasvaa Kolumbiassa ja Perussa. == Lähteet == == Aiheesta muualla == * Finto: Kassu – Kasvien suomenkieliset nimet: Dicksonia Luokka:Saniaispuukasvit
Honshunvaahtera

Honshunvaahtera (Acer micranthum) on saippuamarjakasvien (Sapindaceae) heimoon, vaahteroiden (Acer) sukuun kuuluva kasvilaji. Se on kausivihanta pensas tai puu, joka kasvaa tavallisesti enintään 10 metriä korkeaksi, joskus jopa 18 metriä korkeaksi. Rungon kaarna on aluksi vihreä, mutta se muuttuu nopeasti harmaanruskeaksi. Lehdet ovat ruodillisia, kolmiomaisen soikeita, herttatyvisiä ja suippokärkisiä. Lehtien liuskat ovat soikeita ja toissahalaitaisia. Lehtien yläpinnat ovat tummanvihreitä ja alapinnat vaaleampia. Lehtien alapinnoilla on ruosteenvärisiä karvoja lehtien pääsuonien kohdilla. Lehtien syysväritys vaihtelee keltaisesta punaiseen. Lehtiruodit ovat 3–8 cm pitkiä, punertavia ja kaljuja. Kukinnot kehittyvät oksien päihin tai lehtihankoihin ja ovat 4–10 cm pitkiä sekä rakenteeltaan tertunkaltaisia. Kussakin kukinnossa on noin 20–40 kukkaa. Kukat ovat kellanvihreitä ja viisilukuisia sekä tavallisesti hedekukkia, joissa on kahdeksan hedettä. Honshunvaahtera kukkii Japanissa touko–heinäkuussa ja tuottaa hedelmiä lokakuussa. Honshunvaahtera kasvaa viileissä temperaattisissa metsissä. Usein sitä tavataan vuoristoista. Honshunvaahtera kasvaa Japanissa Honshūn, Kyūshūn ja Shikokun saarilla. Honshunvaahteraa voidaan kasvattaa koristepuuna. == Lähteet == * Trees and Shrubs Online: Acer micranthum Sieb. & Zucc. === Viitteet === == Aiheesta muualla == * Laji.fi: Honshunvaahtera (Acer micranthum) * Global Biodiversity Information Facility (GBIF): Acer micranthum Luokka:Vaahterat
Sanikat

Sanikat (Pteris) on sanikkakasvien tyyppisuku. Siihen kuuluu noin 325 lajia, joita esiintyy melko laajasti lähes kaikilla mantereilla. Maailman pohjoispuoliskolla sanikoita on vähemmän ja suvun levinneisyys yltää Yhdysvalloissa, Euroopassa ja Aasiassa eteläosiin. == Sanikkalajeja == * hopeasanikka eli mahoniasanikka (Pteris argyrea) * lintusanikka (Pteris catoptera) * siipisanikka (Pteris cretica) * sirosanikka (Pteris dentata) * sapelisanikka (Pteris ensiformis) * sulkasanikka (Pteris incompleta) * ruandansanikka (Pteris microlepis) * kiinansanikka (Pteris multifida) * pitsisanikka (Pteris tremula) * varjosanikka (Pteris umbrosa) * usambaransanikka (Pteris usambarensis) * nauhasanikka (Pteris vittata) == Lähteet == == Aiheesta muualla == * Finto: Kassu – Kasvien suomenkieliset nimet: Pteris * Suomen Lajitietokeskus: Sanikat – Pteris Luokka:Sanikkakasvit
Iranin naisten jääkiekkomaajoukkue

Iranin naisten jääkiekkomaajoukkue edustaa Irania naisten kansainvälisissä jääkiekko-otteluissa. Vuosina 2022–2023 maassa oli 103 rekisteröityä naisjääkiekkoilijaa, loppuvuonna 2024 jo liki 400, mutta joukkuetta ei tuolloin ollut vielä sijoitettu Kansainvälisen jääkiekkoliiton IIHF:n ylläpitämässä maailmanrankingissa. Vuonna 2022 joukkueen oli määrä ottaa osaa maailmanmestaruuskilpailujen 3. divisioonan B-lohkon turnaukseen, mutta joukkue vetäytyi kisoista. Joukkue on sen sijaan pelannut vuodesta 2023 alkaen Aasian ja Oseanian -mestaruuskilpailuissa ja saavuttanut molempina vuosina mitalin, hopeaa ja kultaa. Joukkueen päävalmentajana toimii Farzad Houshidari. == Sijoitukset == === Aasian ja Oseanian -mestaruuskilpailut === * 2023 – 2. * 2024 – 1. == Lähteet == Maajoukkue, naisten Luokka:Naisten jääkiekkomaajoukkueet
Katanat

Katanat (Catananche) on asterikasveihin kuuluva kasvisuku. Siinä on viisi lajia, joita esiintyy alkuperäisenä pääosin Välimeren alueen maissa. Etelä- ja Keski-Euroopassa kasvaa kaksi katanalajia. Katanoiden tuntomerkkejä lähisukuihin verrattuna luonnehtii pähkylän pappuksen päättyminen kapeakärkisiin suomuihin.Cichorieae Portal: Catananche Viitatty 27.12.2021. Sinikukintoista sinikatanaa viljellään koristeperennana. == Lajit == * Catananche arenaria * sinikatana (Catananche caerulea) * Catananche caespitosa * Catananche lutea * Catananche montana. == Lähteet == == Aiheesta muualla == * Finto: Kassu – Kasvien suomenkieliset nimet: Catananche * Suomen Lajitietokeskus: Katanat – Catananche Luokka:Asterikasvit
Irlannin naisten jääkiekkomaajoukkue

Irlannin naisten jääkiekkomaajoukkue edustaa Irlantia naisten kansainvälisissä jääkiekko-otteluissa, aikaisemmin muun muassa maailmanmestaruuskilpailuissa. Vuonna 2022 maassa oli 38 rekisteröitynyttä naisjääkiekkoilijaa. Vuonna 2023 määrä oli noussut 50:een, kun vuoden 2024 lopulla pelaajia oli 40. Joukkue ei tällä hetkellä ole enää sijoitettuna Kansainvälisen jääkiekkoliiton IIHF:n ylläpitämässä jääkiekon maailmanrankingissa. Ensimmäistä kertaa se sijoitettiin vuonna 2011. Kausilla 2022–2023 ja 2023–2024 joukkue osallistui Kansainvälisen jääkiekkoliiton Development Cupiin sijoittuen ensin viidenneksi eli toiseksi viimeiseksi ja sitten neljänneksi eli viimeiseksi. Valmentajana joukkueessa on Aaron Guli, joka valmentaa myös maan miesten joukkuetta. == Sijoitukset == === Maailmanmestaruuskilpailuissa === * 2011 – 5. divisioona, 5. * 2013 – 2. divisioonan B-lohkon karsinta, 3. === Maailmanrankingissa === * 2011 – 36. * 2012 – 36. * 2013 – 35. * 2014, helmikuu – 35. * 2014, huhtikuu – 36. * 2015 – 37. * 2016 – 38. * 2017 – Joukkuetta ei sijoitettu. * 2018, helmikuu – Joukkuetta ei sijoitettu. * 2018, huhtikuu – Joukkuetta ei sijoitettu. * 2019 – Joukkuetta ei sijoitettu. * 2020 – Joukkuetta ei sijoitettu. * 2021 – Joukkuetta ei sijoitettu. * 2022, helmikuu – Joukkuetta ei sijoitettu. * 2022, syyskuu – Joukkuetta ei sijoitettu. * 2023 – Joukkuetta ei sijoitettu. * 2024 – Joukkuetta ei sijoitettu. == Lähteet == Luokka:Irlannin jääkiekko Luokka:Naisten jääkiekkomaajoukkueet
Sergei Banevitš

Sergei Petrovitš Banevitš (; s. 2. joulukuuta 1941 Ohansk) on venäläinen säveltäjä.Баневич Сергей Петрович Личности Петербурга Banevitš syntyi evakossa ja palasi vuonna 1944 perheineen Leningradiin. Hän valmistui Leningradin konservatoriosta. Hänen opettajiaan olivat Galina Ustvolskaja ja Orest Jevlahov.Sergei Banevich (Composer) BalletAndOpera.com Banevitš on erikoistunut lapsille suunnatun musiikin säveltämiseen. Hänen tuotantoonsa kuuluu muun muassa oopperoita, operetteja, baletteja ja elokuvamusiikkia. Banevitš on toiminut vuosittaisen Pietarin kansainvälisten lastenmusiikkifestivaalin perustajana ja taiteellisena johtajana. Hänen sävellyksiään on esitetty Venäjän lisäksi muun muassa Suomessa, Saksassa, Belgiassa, Italiassa, Yhdysvalloissa ja Kiinassa. Banevitš sai vuonna 1982 Venäjän sosialistisen federatiivisen neuvostotasavallan ansioituneen taiteilijan arvonimen. Hänelle on myönnetty lisäksi Ystävyyden kunniamerkki (2002). == Lähteet == == Aiheesta muualla == * Luokka:Venäläiset säveltäjät Luokka:Venäläiset oopperasäveltäjät Luokka:Vuonna 1941 syntyneet Luokka:Elävät henkilöt
Isopihlaja-angervo

Isopihlaja-angervo (Sorbaria kirilowii) on ruusukasvien (Rosaceae) heimoon, pihlaja-angervojen (Sorbaria) sukuun kuuluva kasvilaji. Se on pystykasvuinen pensas, joka voi kasvaa noin kolme metriä korkeaksi. Silmujen väri vaihtelee punaisesta ruskeaan. Lehdissä on 13–21 lehdykkää, jotka ovat 4–7 cm pitkiä, 1,5–2 cm leveitä ja muodoltaan suikeita tai puikeita. Korvakkeet ovat 0,8–1,5 cm pitkiä. Kukintona on tiheä, 7–11 cm × 5–20 cm kokoinen kerrannaishuiskilo. Yksittäisten kukkien halkaisija on 5–7 mm. Kukkien terälehdet ovat valkoisia ja 4–5 mm pitkiä. Kukissa on noin 20 hedettä ja ne ovat hieman terälehtiä lyhyempiä. Isopihlaja-angervo kukkii kesä–heinäkuussa ja tuottaa hedelmiä syys–lokakuussa. Isopihlaja-angervo kasvaa sekametsissä rinteillä 200–1300 metrin korkeudella merenpinnasta. Kiinassa lajia tavataan Gansun, Hebein, Henanin, Qinghain, Shaanxin, Shandongin, Shanxin ja Sisä-Mongolian maakunnissa. == Lähteet == == Aiheesta muualla == * Integrated Taxonomic Information System (ITIS): Sorbaria kirilowii * Global Biodiversity Information Facility (GBIF): Sorbaria kirilowii Luokka:Pihlaja-angervot
Israelin naisten jääkiekkomaajoukkue

Israelin naisten jääkiekkomaajoukkue edustaa Israelia naisten kansainvälisissä jääkiekko-otteluissa. Vuonna 2022 maassa oli 17 rekisteröitynyttä naisjääkiekkoilijaa, kun vuonna 2024 määrä oli 59. Joukkue sijoitettiin syyskuussa 2022 ensimmäistä kertaa Kansainvälisen jääkiekkoliiton IIHF:n ylläpitämään naisten maailmanrankingiin, sijalle 44., eli viimeiseksi. Tuolla sijalla se oli myös vuonna 2024, mutta sen takana oli kaksi uutta joukkuetta, Thaimaa sekä Singapore. Vuonna 2022 joukkue otti ensi kertaa osaa maailmanmestaruuskilpailuihin, 3. divisioonan B-lohkon turnaukseen. == Sijoitukset == === Maailmanranking === * 2022, syyskuu - 44. * 2023 - 44. * 2024 - 44. === Maailmanmestaruuskilpailuissa === * 2022 - 3. divisioonan B-lohko, 4. * 2023 - 3. divisioonan B-lohko, 2. * 2024 - 3. divisioonan B-lohko, 3. == Lähteet == Luokka:Israelin jääkiekko Luokka:Naisten jääkiekkomaajoukkueet
Tivatin lentoasema

Tivatin lentoasema () on kansainvälinen lentoasema Tivatissa Montenegrossa. Lentoasema on Montenegron vilkkain lentoasema. Maan toinen kansainvälinen lentoasema on Podgorican lentoasema. Lentoaseman kautta kulki 1 367 282 matkustajaa vuonna 2019. Sen päällikkö on Vladimir Praščević. Lentoasema perustettiin 1. toukokuuta 1957. Ensimmäinen lento Belgradiin järjestettiin 15. kesäkuuta 1957. Lentoasema siirtyi Airports of Montenegro -nimisen valtio- omisteisen yhtiön omistukseen 23. huhtikuuta 2003. Joulukuussa 2018 avattiin Terminaali 2, jonka pinta-ala on yli 3 000 neliömetriä. == Tilastot == Vilkkaimmat reitit (2019) Sija Kohde Matkustajamäärä Muutos 2018/2019 1\. Moskova–Domodedovo 334 880 +7,8 % 2\. Belgrad 236 378 +4,3 % 3\. Moskova–Vnukovo 182 016 +78,5 % 4\. Moskova–Šeremetjevo 114 665 +1,9 % 5\. Pietari 62 147 +3,8 % == Lähteet == == Aiheesta muualla == Tivatin lentoaseman virallinen verkkosivusto montenegroksi, englanniksi, albaniaksi ja italiaksi Luokka:Montenegron lentoasemat
Karl Mediz

Karl Mediz (4. kesäkuuta 1868 Wien − 11. tammikuuta 1945 Dresden) oli itävaltalainen taidemaalari. Hän maalasi paljon maisemia ja edusti tyyliltään lähinnä symbolismia. http://thesketchline.com/en/authors/karl-mediz-2/ == Elämänvaiheita == Mediz syntyi kauppiasperheeseen ja hänen taiteellinen lahjakkuutensa havaittiin jo varhain. Hänen opiskeli aluksi Wienin taideakatemiassa ja jatkoi opintojaan Münchenissä ja täydensi nitä Pariisissa Académie Julianissa. Vuonna 1888 Mediz matkusti Dachaun taiteilijasiirtokuntaan. Matkasta tuli myöhemmän elämän kannalta merkittävä, sillä hän tapasi siellä taiteilija Emilie Pelikanin. Taiteilijat solmivat avioliiton ja työskentelivät tästä lähtien yhdessä. Pariskunta muutti Wieniin, missä yrittivät luoda uraa taiteilijoina. Heidän maalauksensa eivät menneet kaupaksi ja he kärsivät köyhyydestä. Koska ura Wienissä ei onnistunut, muutti pariskunta vuonna 1893 Dresdeniin. Siellä hänestä tuli osa taiteilijayhteisöä, joka käytti nimitystä "Hagenbund". Hän osallistui töillään ryhmän näyttelyihin. Suurimman osan ajastaan hän työskenteli vaimonsa kanssa ja vaimon äkillinen kuolema oli taiteilijalle niin suuri menetys, että hän ei enää koskaan palannut entiselleen. http://www.britishmuseum.org/collection/term/BIOG38009 Mediz tunnetaan nykyään lähinnä symbolismistaan. Hän lisäsi symbolistisia elementtejä myös maisemiinsa. Niissä on usein näkökulma suoraan ylhäältä, puistonäkymissä on melankoliaa ja yksinäisyyttä. Mediz teki myös paljon muotokuvia. Häntä arvostettiin niiden näköisyydestä ja siitä, että hän tavoitti myös malliensa luonteen ja tunteet. Medizin tunnetuin työ on "Roter Engel". Teos joka esittää femme fatalea androgyyninä on puhdasta symbolismia. Dresdenin pommituksessa Medizin omaisuus ja suurin osa hänen töistään hävisivät. Tämän jälkeen hänet unohdettiin vuosikymmeniksi. Jäljelle jääneistä maalauksista pidettiin näyttely vuonna 1986, jolloin Mediz lunasti paikkansa Itävallan symbolistien joukossa. == Lähteet == == Aiheesta muualla == * http://www.artnet.com/artists/karl-mediz/past-auction-results Luokka:Itävaltalaiset taidemaalarit Luokka:Vuonna 1868 syntyneet Luokka:Vuonna 1945 kuolleet
Isohanni

Isohanni on muun muassa seuraavien suomalaisten henkilöiden sukunimi: * Eero Isohanni (1933–2017), yritysjohtaja, kauppaneuvos * Eino Isohanni (1914–1984), toiminnanjohtaja ja kirjailija * Marja Aarnio-Isohanni (s. 1962), yritysjohtaja * Matti Isohanni (s. 1945), psykiatrian professori * Tero Isohanni eli Floyd (1962–2006), rockmuusikko * Tiina Isohanni (s. 1968), näyttelijä ja laulaja.
Electric Callboy

Electric Callboy (vuoteen 2022 asti Eskimo Callboy) on saksalainen vuonna 2010 perustettu yhtye, joka yhdistelee musiikissaan huumorisävytteistä metalcorea ja elektronista musiikkia. == Historia == Yhtyeen ensimmäinen EP Electric Callboy julkaistiin syyskuussa 2010, ja myöhemmin yhtye uudelleenjulkaisi EP:n Redfields Records -levy-yhtiön kautta. Maaliskuussa 2012 Eskimo Callboy julkaisi ensimmäisen studioalbuminsa Bury Me In Vegas. Elokuussa 2013 yhtye esiintyi ensimmäistä kertaa suurella Wacken Open Air -festivaalilla. Tammikuussa 2014 yhtye julkaisi toisen studioalbuminsa We Are The Mess. Albumi sijoittui kahdeksanneksi kotimaassaan Saksan albumilistalla ja ylsi sijalle 64 Itävallan listalla. Helmikuussa 2015 Eskimo Callboy julkaisi singlen ”Best Day”. Kappaleella oli mukana saksalainen rap-artisti Sido. ”Best Day” liitettiin osaksi samana vuonna julkaistua Crystals-albumia. Seuraavana vuonna yhtye esiintyi taas Wacken Open Air -festivaalilla. Elokuussa 2017 yhtye julkaisi neljännen studioalbuminsa The Scene (Eskimo Callboyn albumi) ja sitä seurasi marraskuussa 2019 Rehab. Huhtikuussa 2020 yhtyeen keulakuva Kevin Ratajczak ilmoitti, että uudeksi laulajaksi on valittu Rats and Wolves -yhtyeestä tunnettu Nico Sallach. Kesäkuussa 2020 yhtye julkaisi humoristisen singlen ”Hypa Hypa”. Kappaleen suosion myötä yhtyeen yleinen tyyli muuttui humoristisemmaksi. Seuraavana vuonna ilmestyi kuudes studioalbumi MMXX - Hypa Hypa Edition. Joulukuussa 2021 yhtye julkaisi singlen ”Pump It”. Viikko julkaisun jälkeen Electric Callboy ilmoitti hakeneensa kappaleella paikkaa Saksan Eurovision-karsinnasta. Kappaletta ei valittu Saksan finaaliin. Heinäkuussa 2022 Electric Callboy esiintyi ensimmäistä kertaa Suomessa Oulun Qstock-festivaalilla. Seuraavan kerran yhtye esiintyi Suomessa Helsingin Vanhalla ylioppilastalolla 26.–27. maaliskuuta 2023, jolloin tapahtuma oli loppuunmyyty molempina päivinä. Yhtye esiintyi myös Helsingin Tuska- festivaalilla 2. heinäkuuta 2023. == Diskografia == === Albumit === * Bury Me In Vegas (2012) * We Are The Mess (2014) * Crystals (2015) * The Scene (2017) * Rehab (2019) * MMXX - Hypa Hypa Edition (2021) * Tekkno (2022) === Singlet === * ”Is Anyone Up?” (2011) * ”Muffin Purper-Gurk” (2012) * ”We Are The Mess” (2013) * ”Final Dance” (2014) * ”Best Day” (2015) * ”Crystals” (2015) * ”MC Thunder” (2017) * ”Hurricane” (2019) * ”Nice Boi” (2019) * ”Prism” (2019) * ”Hypa Hypa” (2020) * ”Hate/Love” (2020) * ”We Got The Moves” (2021) * ”Pump It” (2021) * ”Spaceman” (2022) * ”Fuckboi” (2022) * ”Everytime We Touch (Tekkno Version)” (2023) * ”Ratatata” (Babymetalin kanssa) (2024) === EP:t === * Eskimo Callboy (2010) * MMXX (2020) == Lähteet == * https://eskimocallboy.com * https://myspace.com/eskimocallboy * https://open.spotify.com/artist/1WNoKxsp715jez1Td4vthc * https://www.youtube.com/user/EskimoCallboy === Viitteet === Luokka:Saksalaiset metalcore-yhtyeet
Chissey-en-Morvan

Chissey-en-Morvan on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee Terninjoen varrella, noin 20 kilometriä Autunin kaupungista pohjoiseen. Kunnan keskustassa oleva linna Château de Chissey-en-Morvan on rakennettu alkujaan 1200-luvulla. Linna on kokenut useita muutoksia 1500-, 1700- ja 1800-luvuilla. 1700-luvun lopulla Ranskan suuren vallankumouksen aikana linna kansallistettiin ja myytiin. Noin vuodesta 1880 lähtien linnaa käytettiin maataloustarkoituksiin, kunnes vuonna 1992 se jäi autioksi. Nykyään linna on yksityisomistuksessa ja sitä on entisöity. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Saône-et-Loiren kunnat
Operaatio Mosaiikki

Operaatio Mosaiikki (engl. Operation Mosaic) toteutettiin Länsi-Australiassa Monte Bellon saarilla kesällä 1956. Ydinkoesarjassa laukaistiin kaksi eri ydinlatausta: G1 (15 kilotonnia)https://www.bntva.com/the-beginning-of- operation-mosaic-why-did-the-british-return-to-the-montebello-islands Viitattu 27.12.2021. sekä G2. Ne laukaistiin niin kutsuttuina torni-räjäytyksinä touko- kesäkuussa vuonna 1956. Molemmat ydinlataukset räjäytettin 31 metriä korkeassa alumiinisessa tornissa. Näistä ydinkokeista toinen, G2 - oli voimakkaampi kuin aluksi oltiin suunniteltu. Tuon kokeen tavoitteena oli saavuttaa 2½x Britannian ensimmäisen ydinkokeen (Operaatio Hurrikaani) voimakkuus (<25 kT), jolloin olisi arviolta 62 kT räjähdysvoima saavutettu. Kiihdytetty fissiopommi räjähti kuitenkin, arviolta peräti yli 90 kT voimakkuudella.http://nuclearweaponarchive.org/Uk/UKTesting.html Viitattu 27.12.2021. Tämä oli briteille perin harvinaista, sillä useat heidän tekemistään ydinkokeistaan jäivät vaille niille asetettuja tavoitteita. Ei ole selvää, että synnyttivätkö tämän testikoesarjan tulokset uusia ydinaseita Britannialle. Vuonna 1958 saapui kuitenkin, uusia ydinaseita Britannian kuninkaallisten ilmavoimien käyttöön.http://nuclearweaponarchive.org/Uk/UKArsenalDev.html Viitattu 27.12.2021. Ydinkoesarjaa edelsi Operaatio Toteemi ja sen seuraaja oli Operaatio Buffalo. Myöhempänä on Montebellon saarialuetta pyritty ennallistamaan, eli sen luontoa palauttamaan. Alueella on myös kalastukseen liittyvää matkailua. ==Lähteet== Luokka:Yhdistyneen kuningaskunnan ydinkokeet Luokka:Länsi-Australia Luokka:1956
Andres Sutt

Andres Sutt (s. 11. marraskuuta 1967 Tartto) on virolainen reformipuolueen poliitikko. Hän oli Viron ulkomaankauppa- ja tietotekniikkaministeri vuosina 2021–2022. Vuosina 2019–21 hän istui riigikogussa. Kesäkuusta heinäkuuhun 2022 Sutt toimi myös Viron ulkoministerinä, kun pääministeri Kaja Kallas erotti keskustapuolueen ministerit. ==Yksityiselämä== Sutt on naimisissa ja hänellä on kolme lasta. Sutt puhuu äidinkielensä viron lisäksi englantia, venäjää, suomea ja ranskaa. ==Lähteet== ==Aiheesta muualla== * Andres Sutt Viron hallituksen verkkosivuilla Luokka:Viron reformipuolueen poliitikot Luokka:Viron ulkoministerit Luokka:Viron ministerit Luokka:Riigikogun jäsenet Luokka:Vuonna 1967 syntyneet Luokka:Elävät henkilöt
Välimerentulimarja

Välimerentulimarja (Pyracantha coccinea) on ruusukasvien (Rosaceae) heimoon, tulimarjojen (Pyracantha) sukuun kuuluva kasvilaji. Se on ainavihanta tai lähes ainavihanta pensas, joka kasvaa tavallisesti noin 2,5–3 metriä korkeaksi ja 3,5 metriä leveäksi. Lehdet ovat kiiltävänvihreitä ja pensaassa on neulamaisia piikkejä. Välimerentulimarja kukkii aikaisin keväällä valkoisin kukin, jotka sijaitsevat nuokkuvina ryhminä. Syksyllä kehittyvät oranssinpunaiset marjat. Välimerentulimarja kasvaa luontaisena Kaakkois- Euroopasta Kaukasukselle ulottuvalla alueella, mutta lajia kasvatetaan myös muualla koristekasvina. Välimerentulimarja sopii kasvatettavaksi esimerkiksi pensasaitana. Välimerentulimarja kasvaa kosteudeltaan kuivasta keskikosteaan olevassa, mutta hyvin vettä läpäisevässä maaperässä täydessä auringon valossa tai puolivarjossa. Parhaiten se kasvaa ravinteikkaassa maaperässä, johon ei jää seisovaa vettä. Laji sietää hyvin savista maaperää sekä kuivuutta. == Lähteet == * Missouri Botanical Garden: Pyracantha coccinea == Aiheesta muualla == * Laji.fi: Välimerentulimarja (Pyracantha coccinea) * Trees and Shrubs Online: Pyracantha coccinea * Integrated Taxonomic Information System (ITIS): Pyracantha coccinea * Global Biodiversity Information Facility (GBIF): Pyracantha coccinea * Flora of North America: Pyracantha coccinea Luokka:Ruusukasvit
Medeea Iancu

pienoiskuva|Medeea Iancu Medeea Iancu (s. 23. elokuuta) on romanialainen runoilija, teatteriohjaaja ja kriitikko. Hän arvostelee kirjoituksissaan romanialaista yhteiskuntaa ja romanialaisten naisten kohtelua ja on saanut siksi osakseen väkivallan uhkaa ja varoituksia Romanian poliisilta.Tuukka Tuomasjukka: Romanialaisissa äidinkielen oppikirjoissa ei ole yhtään naispuolista kirjailijaa Nuori Voima 19.5.2020 Iancu julkaisi esikoiskokoelmansa Divina Tragedie vuonna 2011. Hän on saanut useita palkintoja, kuten Marin Mincu ja Radu Săplăcan -palkinnot ja Vuoden nuori runoilija -palkinnon, joka myönnetään Nuorten runoilijoiden gaalassa.Medeea Iancu, Paragraphiti viitattu 27.12.2021 ==Lähteet== ==Aiheesta muualla== * Manifesti raiskauskulttuuria vastaan - Medeea Iancun runoja suom. Tuuka Tuomasjukka. Nuori Voima 19.5.2020 Luokka:Romanialaiset kirjailijat Luokka:Teatteriohjaajat Luokka:Syntymävuosi puuttuu Luokka:Elävät henkilöt
Alma's Way

Alma's Way on kanadalainen lastenohjelma, jonka ensiesitys oli vuonna 2021. == Lähtökohta == Alma Rivera on kuusivuotias nuori tyttö, joka asuu Bronxissa perheensä ja ystäviensä kanssa. Hän kohtaa päivittäin monia ongelmia, mutta ratkoo ne aina pysähtymällä, kuuntelemalla, katsomalla ja selittämällä. Jokaisessa jaksossa Alma's Way mallintaa itsensä tuntemista, itsensä puolustamista, sosiaalista tietoisuutta, kulttuurista osaamista ja vastuullista päätöksentekoa. Ohjelma rohkaisee lapsia arvo­stamaan omia ajatuksiaan ja kysymyksiään. Alma pohtii asioita ja jakaa havainnot ja tunteet, samalla kun hän kohtaa haasteita. == Äänirooleissa == * Summer Rose Castillo – Alma Rivera == Lähteet == == Aiheesta muualla == * Alma's Way sivuilla * Luokka:Lastenohjelmat Luokka:Kanadalaiset televisiosarjat
Deir al-Qamar

Deir al-Qamar () on kaupunki Libanonin Choufin piirikunnassa. Paikkakunta oli aikanaan Libanonin aluetta hallinneiden druusiruhtinaiden keskus. Myöhemmin siitä tosin kehittyi lähinnä kristittyjen maroniittien ja kreikkalaiskatolilaisten asuttama kaupunki. ==Maantiede== Deir al-Qamar sijaitsee Libanonin Choufin piirikunnan keskiosassa Libanonvuorilla. ==Historia== Deir al-Qamar oli alkujaan lähinnä druusien asuttama kylä. Kylä oli myös druusiruhtinas Fakhr al-Din I:n (hallitsi 1516–1544) tukikohta. Fakhr al-Din oli muuttanut kylään Baakleenista ja rakennutti paikalle edelleen jäljellä olevan moskeijan. Hänen Mani-sukunsa hallitsi Libanonvuoria Osmanien valtakunnan alaisuudessa. 1700-luvulta lähtien paikalle alkoi muuttaa maroniitteja ja kreikkalaiskatolilaisia kristittyjä, joista monet olivat rikastuneet ja rakennuttivat paikalle hulppeita asuntoja. Paikkakunta rikastui etenkin silkkikaupalla ja 1800-luvun alussa sen asukasluku oli noin 4 000, mikä oli tuolloin verrattain paljon. Paikkakunta oli muuttunut pienestä druusikylästä kukoistavaksi paikalliseksi kristityksi keskukseksi. Druusiemiiri Bashir Šihab II muutti Deir al-Qamarista vuonna 1832 rakennutettuaan itselleen uuden palatsin Beiteddineen. Druusien ja maroniittien välit alkoivat kiristyä 1800-luvun aikana. Yhteisöjen välillä käytiin taisteluja jo 1840-luvulla. Niiden yhteydessä druusit iskivät Deir al- Qamariin marraskuussa 1841 vallaten kaupungin. Taistelut rauhoittuivat myöhemmin joksikin aikaa, kunnes ne alkoivat taas vuonna 1860. Druusijoukot surmasivat joukon kristittyjä kaupungissa kesäkuussa 1860. Sisällissodan päättyessä Libanonvuorten osmanikuvernööri eli mutasarrif Dawud Paša pakkosiirsi kaupungissa vielä olleet druusisuvut muihin kyliin ja kaupunki luovutettiin maroniiteille. Kaupunki oli myöhemmin Libanonvuorten kuvernööin vallan keskus. Sieltä lähtöisin olivat myös monet maroniittien poliittisista johtajista, heidän joukossaan esimerkiksi myöhempi Libanonin presidentti Camille Chamoun. Libanonin sisällissodan aikana druusien Walid Jumblattin Edistyksellinen sosialistipuolue valtasi useita kyliä Choufin alueella heidän taistellessaan maroniittien joukkoja vastaan. Deir al-Qamar oli lopulta ainut suurempi maroniittien alueella edelleen hallussaan pitämä tukikohta. ==Lähteet== Luokka:Libanonin kaupungit
Amin Tarif

Amin Tarif (, ;2. lokakuuta 1993) oli ensin Palestiinan ja myöhemmin itsenäistyneen Israelin druusien hengellinen johtaja. ==Elämäkerta== Amin Tarif syntyi Julisin kylässä. Hänen isänsä Muhammad Tarif (k. 1928) oli Palestiinan druusien hengellinen johtaja. Amin opiskeli nuoruudessaan Khalwat al-Bajjadan druusilaisella koululla Libanonissa. Hänestä itsestään tuli isänsä seuraaja Palestiinan druusien johtohahmona vuonna 1928. Amin Tarif tunnettiin aktiivisesta työstään druusiyhteisöissä. Hän kierteli druusien asuttamia alueita vieraillen lähes jokaisessa druusikylässä. Hän ohjasi uusien rukouspaikkojen (khalwa) rakennuttamista ja asetti niille vastaavan henkilön (sayi). Israel itsenäistyi vuonna 1948. Amin Tarifin suhde Israelin valtioon oli monimutkainen. Druuseista tuli suhteellisen sulautuneita israelilaiseen yhteiskuntaan. Heitä alkoi palvella esimerkiksi Israelin asevoimissa. Amin Tarifin asema yhteisönsä hengellisenä johtajana oli tunnustettu valtion puolelta ja hänen suosionsa yhteisön parissa oli usein suurempi, kuin esimerkiksi druusipoliitikoilla. Toisaalta Amin Tarif yritti saada Israelin parlamentin druusijäseniä nostamaan esiin esimerkiksi Libanonin eteläosien tulitusta 1970-luvulla, etenkin kun tulitus oli vahingoittanut druuseille pyhää al-Bajjadaa. Hän kannatti myös rauhaa palestiinalaisten PLO:n kanssa. thumb|vasen|Hauta Julisin kylässä. Amin Tarif kuoli 2. lokakuuta 1993 kotikylässään Julisissa. Hänen haudastaan Julisissa tuli druusien vierailukohde. Amin Tarifin kuolemaa seurasi kiivas väittely hänen seuraajastaan. Lopulta seuraajaksi valittiin hänen pojanpoikansa Muwafaq Tarif. ==Lähteet== Luokka:Uskonnolliset johtajat Luokka:Israelilaiset henkilöt Luokka:Druusit Luokka:Syntymävuosi tuntematon Luokka:Vuonna 1993 kuolleet
Qalb Loze

Qalb Loze tai Qalb Lawzah () on kylä Syyrian Idlibin maakunnassa. Kylä tunnetaan bysanttilaisesta kirkostaan ja se on osa Unescon maailmanperintöluettelon kohdetta Pohjois-Syyrian muinaiset kylät. ==Maantiede== Qalb Loze sijaitsee Syyrian luoteisosassa Jebel al-Alan alueella Idlibin maakunnassa. ==Historia== Qalb Loze tunnetaan etenkin historiallisista kohteistaan, joista tunnetuin on Bysantin valtakunnan aikainen kirkko. Kirkko rakennettiin vuoden 460 paikkeilla. Kirkon arkkitehtuurin on sanottu vaikuttaneen kirkkojen rakentamiseen Euroopassa ristiretkeläisten tuotua vaikutteita Syyriasta takaisin kotimaihinsa. Kirkko ja kylä ovat osa Unescon maailmanperintöluettelon kohdetta "Pohjois-Syyrian muinaiset kylät". Myöhemmin kylää ovat asuttaneet druusit. Paikalliset druusit ovat joutuneet vainojen kohteiksi Syyrian sisällissodan aikana. Kesäkuussa 2015 al-Nusran taistelijat surmasivat joukon kyläläisiä. ==Väestö== Qalb Lozen asukasluku oli Syyrian vuoden 2004 väestönlaskennan mukaan 1 290. Kylän asukkaat ovat druuseja. ==Lähteet== Luokka:Syyrian kaupungit Luokka:Arkeologiset kohteet Syyriassa Luokka:Idlibin maakunta
Alpo Oskar Eriksson

Alpo Oskar Eriksson (20. joulukuuta 1923 Helsinki – 29. maaliskuuta 2012 Helsinki) oli suomalainen rakennusmestari, ekonomi ja yritysjohtaja, joka sai teollisuusneuvoksen arvonimen. Erikssonin vanhemmat olivat Karl Oskar Eriksson ja Ida Maria Nieminen ja puoliso Maire Ester Stigell. Eriksson kävi keskikoulun ja osallistui jatkosotaan. Rakennusmestariksi hän valmistui 1946 ja vielä ekonomiksi 1953. Jo opiskeluaikanaan Otto Wuorion omistamassa rakennusliikkeessä työskennellyt Eriksson jatkoi valmistuttuaan saman yrityksen työmaamestarina, kunnes hänet nimitettiin kustannuslaskijaksi vuonna 1951. Kolmen vuoden päästä Erikssonista tuli Otto Wuorio -yhtiön hankintapäällikkö ja sitten työpäällikkö. Vuonna 1959 hänet nimitettiin yhtiön teknilliseksi johtajaksi, vuonna 1964 apulaistoimitusjohtajaksi ja vuonna 1968 toimitusjohtajaksi. Eriksson toimi samalla myös Otrio Oy:n toimitusjohtajana. Eriksson sai teollisuusneuvoksen arvonimen vuonna1975. Eläkkeelle hän jäi Otto Wuorio Oy:n omistajavaihdoksen yhteydessä vuonna 1985. Työuransa aikana Eriksson osallistui aktiivisesti rakennusalan yhteistyöhön useissa eri järjestöissä. ==Lähteet== Luokka:Suomalaiset rakennusmestarit Luokka:Suomalaiset yritysjohtajat Luokka:Vuonna 1923 syntyneet Luokka:Vuonna 2012 kuolleet
Bury Me In Vegas

__NOTOC__ Bury Me In Vegas on saksalaisen metalcore yhtyeen Eskimo Callboyn vuonna 2012 julkaisema esikoisalbumi. == Kappaleet == # # # # # # # # # # # == Lähteet == Luokka:Saksalaiset metallialbumit Luokka:Vuoden 2012 esikoisalbumit Luokka:Electric Callboyn albumit
Dickinsonin piirikunta (Michigan)

Dickinsonin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 25 947 vuonna 2020. Piirikunnan hallintokeskus on Iron Mountainin kaupunki. Piirikunta on perustettu vuonna 1891. == Väestö == Vuonna 2020 Dickinsonin piirikunnan 25 947 asukkaasta valkoisia oli 96,2 %, alkuperäisasukkaita 1,0 %, aasialaisia 0,7 % ja mustia 0,5 %. Vuonna 2019 1,8 % asukkaista puhui kotonaan jotain muuta kieltä kuin englantia ja 1,4 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Hamilton Township (Mercerin piirikunta)

Hamilton Township on kunta (township) New Jerseyn osavaltiossa, Yhdysvalloissa. Sen väkiluku oli 92 297 vuonna 2020, ja se oli Mercerin piirikunnan suurin kunta. == Väestö == Vuonna 2020 Hamilton Townshipin 92 297 asukkaasta valkoisia oli 75,2 %, mustia 14,9 % ja aasialaisia 4,4 %. Vuonna 2019 22,7 % asukkaista puhui kotonaan jotain muuta kieltä kuin englantia ja 16,6 % asukkaista oli syntynyt ulkomailla. == Kuvia kunnasta == Kuva:Hamilton Square, NJ.jpg|Hamilton Square. Kuva:Hamilton Township, NJ, USA - panoramio (3).jpg == Lähteet == == Aiheesta muualla == Luokka:New Jerseyn kunnat
Sahapunamarja

Sahapunamarja (Photinia serratifolia) on ruusukasvien (Rosaceae) heimoon, punamarjojen (Photinia) sukuun kuuluva kasvilaji. Se on luokiteltu joskus orapihlajien (Crataegus) sukuun, vaikkei sillä olekaan oramaisia piikkejä. Sahapunamarja on ainavihanta pensas tai pienehkö puu. Pensasmaisena se kasvaa yleensä 3,5–6 metriä korkeaksi, mutta puumaisena se voi kasvaa jopa noin 10 metriä korkeaksi. Sahapunamarjan lehdet ovat suikeita, 10–20 cm pitkiä, 4–9 cm leveitä, syvänvihreitä, nahkamaisia ja sahalaitaisia. Kasvi on ainavihanta, mutta pieni osa lehdistä muuttuu syksyllä tai talven mittaan punaisiksi. Lehdissä on disyaaniglykosideja, minkä vuoksi ne voivat olla myrkyllisiä joillekin eläimille. Sahapunamarjan kukat ovat valkoisia ja niissä on viisi terälehteä. Yksittäisen kukan halkaisija on noin 0,8 cm. Kukat sijaitsevat huiskilomaisissa kukinnoissa, jotka ovat noin 10–17 cm leveitä. Sahapunamarja kukkii keväällä huhtikuussa. Kukat ovat näyttävännäköisiä, mutta niissä on epämiellyttävä tuoksu. Kukista kehittyy kukinnan jälkeen vihreitä, halkaisijaltaan noin 0,6 cm olevia marjoja, jotka muuttuvat kypsyessään ensin punaisiksi ja lopulta ruskehtavanpurppuraisiksi. Marjat pysyvät kasvissa tavallisesti talveen asti. Sahapunamarja kasvaa luonnossa metsissä, mäkien ja vuorien rinteillä, jokitörmillä sekä tienpientareilla itäisessä Aasiassa. Lajia tavataan luontaisena Keski-Kiinasta Itä-Kiinaan, Taiwanilla, Japanissa, Intiassa, Indonesiassa ja Filippiineillä. Vakiintuneena viljelykarkulaisena lajia tavataan myös muun muassa Yhdysvalloissa Georgiasta Texasiin. Sahapunamarjaa kasvatetaan koristekasvina. Laji kasvaa keskikosteassa, hyvin vettä läpäisevässä maaperässä täydessä auringon valossa tai puolivarjossa. Juurruttuaan kunnolla sahapunamarja on myös jokseenkin kuivuutta kestävä. Laji ei kuitenkaan viihdy märillä kasvupaikoilla. Sahapunamarja on resistentti monia punamarjalajeja suuresti vaivaavalle Entomosporium maculatum -sienitaudille. == Lähteet == * Missouri Botanical Garden: Photinia serratifolia == Aiheesta muualla == * Kassu – Kasvien suomenkieliset nimet: Sahapunamarja (Photinia serratifolia) * Integrated Taxonomic Information System (ITIS): Photinia serratifolia * Global Biodiversity Information Facility (GBIF): Photinia serratifolia * Flora of North America: Photinia serratifolia * Flora of China: Photinia serratifolia Luokka:Ruusukasvit
Hamilton Township (Atlanticin piirikunta)

Hamilton Township on kunta (township) New Jerseyn osavaltiossa, Yhdysvalloissa. Sen väkiluku oli 27 484 vuonna 2020. Atlanticin piirikunnan hallintokeskus Mays Landing sijaitsee Hamilton Townshipissä. == Väestö == Vuonna 2020 Hamilton Townshipin 27 484 asukkaasta valkoisia oli 61,2 %, mustia 15,6 % ja aasialaisia 9,1 %. Vuonna 2019 21,7 % asukkaista puhui kotonaan jotain muuta kieltä kuin englantia ja 14,2 % asukkaista oli syntynyt ulkomailla. == Kuvia kunnasta == Kuva:Atlantic County Courthouse.jpg|Atlanticin piirikunnan oikeustalo. Kuva:Weymouth furnace (2014).jpg == Lähteet == == Aiheesta muualla == Luokka:New Jerseyn kunnat
Näpit irti!

Näpit irti! () on vuonna 2021 ensi-iltansa saanut yhdysvaltalainen draamakomediaelokuva, jonka on ohjannut Amy Poehler. Se perustuu Jennifer Mathieuin samannimiseen vuonna 2017 julkaistuun romaaniin. Pääosissa esiintyvät Hadley Robinson, Lauren Tsai, Alycia Pascual-Peña, Nico Hiraga, Patrick Schwarzenegger ja Poehler. Elokuva julkaistiin Netflixissä 3. maaliskuuta 2021. High school -nuorista kertovan elokuvan päähenkilö on 16-vuotias Vivian, joka perustaa feministisen lehden taistellakseen kiusaamista ja ahdistelua vastaan. Elokuva käsittelee muun muassa sukupuolirooleja ja seksismiä, ja sitä on kutsuttu Me Too -kampanjan inspiroimaksi. == Rooleissa == == Lähteet == == Aiheesta muualla == * Näpit irti! Netflixissä * Elokuvan traileri * Luokka:Vuoden 2021 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset draamakomediaelokuvat Luokka:Netflix- alkuperäiselokuvat
Patrick Schwarzenegger

Patrick Arnold Shriver Schwarzenegger (s. 18. syyskuuta 1993 Kalifornia, Yhdysvallat) on yhdysvaltalainen näyttelijä ja malli. Hän on näyttelijä Arnold Schwarzeneggerin ja toimittaja Maria Shriverin poika. == Filmografia == Vuosi Elokuva Rooli Rooli 2004 The Benchwarmers Jock Kid 2012 Stuck in Love Glen 2007 Grown Ups 2 Maggie Hoffman Maggie Hoffman 2015 Scouts Guide to the Zombie Apocalypse Jeff 2016 Dear Eleanor Bud 2017 Go North Caleb 2018 Midnight Sun Charlie Reed 2019 Daniel Isn’t Real Daniel 2020 Echo Boomers Lance 2021 Näpit irti! Mitchell Wilson 2021 Warning Maura Ellis == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Vuonna 1993 syntyneet Luokka:Elävät henkilöt
Atupem

Atupem (s. 5. toukokuuta 2013) on suomalainen lämminverinen ravihevonen. Hevosen omistaa Artun-Talli ja valmentajana toimii Antero Tupamäki. Viime vuosina ohjastajana on toiminut Santtu Raitala. Ori voitti vuoden 2019 Seinäjoki Racen, mutta seuraavassa kilpailussa Åbyn Olympiatravetissa Atupem sai haavan jalkaansa, jonka paraneminen pitkittyi ja lopulta johti jännevammaan. Ori ei kilpaillut maaliskuun 2020 jälkeen. Kesällä 2021 Tupamäki totesi paluun kilpailuihin olevan vielä mahdollista. Ori palasi kilparadoille toukokuussa 2022 suoritettuaan ensin koelähdön ja käytyään harjoitusraveissa aiemmin keväällä. Atupem on toiminut vuodesta 2020 myös siitosorina ja vuoden 2021 lopussa sillä oli 20 jälkeläistä. Atupemin aika 12,4 on volttilähdön Suomen ennätys yli 2000 metrin matkalla. Atupem on nimetty koripalloilija Shawn Atupemin mukaan. == Lähteet == Luokka:Suomalaiset ravurit
Reinbert de Leeuw

Reinbert de Leeuw (8. syyskuuta 1938 AmsterdamReinbert de Leeuw Linn Records – 14. helmikuuta 2020) oli alankomaalainen pianisti, kapellimestari ja säveltäjä.Composer, conductor and pianist Reinbert de Leeuw has died Gramophone De Leeuw opiskeli konservatorioissa Amsterdamissa ja Haagissa. Myöhemmin hän opetti Haagin kuninkaallisessa konservatoriossa ja Leidenin yliopistossa. Vuonna 1974 hän perusti Schönberg Ensemblen, joka erikoistui 1900-luvun ohjelmistoon Wienin toisesta koulukunnasta alkaen. De Leeuw sai vuonna 1981 näkyvyyttä laajan yleisön silmissä kolmen LP:n julkaisulla Eric Satien varhaisesta pianomusiikista. Vuonna 1992 hän toimi Aldeburghin festivaalin vierailevana taiteellisena johtajana ja vuosina 1994–1998 Tanglewoodin nykymusiikkifestivaalin taiteellisena johtajana. Hänen ohjelmistoonsa kapellimestarina kuului musiikkia muiden muassa Benjamin Britteniltä, Igor Stravinskylta, Louis Andriessenilta, György Ligetiltä, Claude Vivieriltä ja Robert Zuidamilta. De Leeuw johti merkittäviä orkestereita Alankomaissa, muualla Euroopassa, Yhdysvalloissa, Japanissa ja Australiassa. Hän johti monia tuotantoja Alankomaiden kansallisoopperassa. De Leeuwin saamien palkintojen joukossa oli Diapason d'Or. De Leeuw oli Utrechtin ja Leuvenin yliopistojen kunniatohtori sekä Leidenin yliopiston professori. Vuonna 2008 hänestä tuli Alankomaiden Leijonan ritarikunnan ritari. De Leeuwin sävellysten joukossa on suurelle orkesterille tehty The Nightly Wanderer, joka kantaesitettiin Amsterdamissa ja jonka Yhdysvaltain-ensiesityksen piti New World Symphony huhtikuussa 2017 Miamissa. == Lähteet == Luokka:Alankomaalaiset pianistit Luokka:Alankomaalaiset kapellimestarit Luokka:Alankomaalaiset säveltäjät Luokka:Vuonna 1938 syntyneet Luokka:Vuonna 2020 kuolleet
The Little Things

The Little Things on vuonna 2021 ensi-iltansa saanut yhdysvaltalainen jännityselokuva, jonka on ohjannut ja käsikirjoittanut John Lee Hancock. Pääosissa esiintyvät Denzel Washington, Rami Malek ja Jared Leto. Elokuva julkaistiin HBO Max -tilausvideopalvelussa 29. tammikuuta 2021. Yhdysvalloissa elokuvaa esitettiin samaan aikaan myös elokuvateattereissa. 1990-luvun alun Los Angelesiin sijoittuva elokuva kertoo kahdesta etsivästä, jotka tutkivat murhien sarjaa. == Rooleissa == == Lähteet == == Aiheesta muualla == * Luokka:Vuoden 2021 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Sarjamurhaajaelokuvat Luokka:Warner Brosin elokuvat Luokka:HBO Max -alkuperäiselokuvat
Fosfomolybdeenihappo

Fosfomolybdeenihappo (H3Mo12PO40) eli molybdofosforihappo on molybdeenin, fosforin, vedyn ja hapen muodostama epäorgaaninen yhdiste. Yhdistettä käytetään reagenssina orgaanisen kemian synteeseissä ja analyyttisessä kemiassa. ==Ominaisuudet, valmistus ja käyttö== Huoneenlämpötilassa fosfomolybdeenihappo on keltaista tai vihertävää kiteistä ainetta. Aineen rakenne kostuu keskisestä PO4-yksiköstä, jota ympäröivät MoO6-yksiköt. Rakenteessa on vaihteleva määrä kidevettä. Fosfomolybdeenihappo liukenee veteen ja liukenee myös poolisiin orgaanisiin liuottimiin kuten etanoliin ja asetoniin. Fosfomolybdeenihappo on happo.Philip C. H. Mitchell, Tim Outteridge, Ken Kloska, Steve McMahon, Yakov Epshteyn, Roger F. Sebenik, A. Richard Burkin, Robert R. Dorfler, John M. Laferty, Gerhard Leichtfried, Hartmut Meyer‐Grünow & Mark S. Vukasovich: Molybdenum and Molybdenum Compounds, Ullmann's Encyclopedia of Industrial Chemistry, John Wiley & Sons, New York, 2020. Fosfomolybdeenihappoa valmistetaan molybdeenitrioksidin ja fosforihapon reaktiolla. Fosfomolybdeenihappoa käytetään värjäysreagenssina ohutkerroskromatografiassa ja kudosvärjäyksissä yhdessä hematoksyliinin kanssa. Orgaanisen kemian synteeseissä yhdistettä käytetään katalyyttinä muun muassa hapetuksissa ja alkeenien epoksidoinneissa ==Lähteet== Luokka:Epäorgaaniset hapot Luokka:Fosforiyhdisteet Luokka:Molybdeeniyhdisteet
Pohjantähti-solki

Pohjantähti-solki on Suomen Partiolaisten ansiomerkki. Sen on suunnitellut Sami "Masi" Kukkonen. Pohjantähti-solki voidaan myöntää yli 28-vuotiaalle partiolaiselle, joka on suorittanut partiojohtajan peruskoulutuksen ja toiminut ehdotushetkellä vähintään kolme vuotta partiojohtajan tehtävissä. Merkin saaja on sitoutunut partion arvoihin, toiminut ansiokkaasti ja innostuneesti partiojohtajan tehtävissä. Myös partion arvot näkyvät merkin saajan toiminnassa, niin partiossa kuin sen ulkopuolellakin. ==Lähteet== ==Aiheesta muualla== *PartioWikissä Luokka:Ansiomerkit Luokka:Partio Suomessa Luokka:Suomen kunniamerkit
Erik Bergman -palkinto

Erik Bergman -palkinto on suomalainen taidemusiikkipalkinto. Varat siihen myönnetään Erik Bergmanin rahastosta, joka on yksi Svenska kulturfondenin erikoisrahastoista. Rahasto perustettiin säveltäjä ja kuoronjohtaja Erik Bergmanin (1911–2006) 80-vuotispäivän kunniaksi vuonna 1991. Rahaston tehtävänä on edistää uusia pyrkimyksiä taidemusiikin alalla Suomessa. Erik Bergmanin perustama rahasto voi myöntää palkinnon korkeintaan joka kolmas vuosi. Rahastoa hallinnoi Svenska litteratursällskapet i Finland, mutta Erik Bergmanin nimenomaisen määräyksen mukaan palkittavan henkilön äidinkielellä ei ole merkitystä palkinnosta päätettäessä. Palkinnon saajan nimesi Erik Bergmanin rahaston hallitus, jossa oli edustettuna Suomen Säveltäjät ry, Sibelius-Akatemia, Säveltäjäin Tekijänoikeustoimisto Teosto ry, Åbo Akademi ja Svenska kulturfonden. Erik Bergman testamenttasi Teoston tilittämät tekijänoikeuspalkkionsa rahastolle, mutta rahat ensimmäistä palkintoa varten antoi Svenska kulturfonden. Varojen kartuttamiseksi oli tarkoitus myös järjestää keräys. Palkinnon ensimmäistä saajaa valittaessa otettiin huomioon Erik Bergmanin oma näkemys. Vuonna 1991 Bergmanin täyttäessä 80 vuotta hän toivoi, että kaikki jotka haluavat onnitella häntä tekisivät sen uuden nimikkorahaston kautta. ==Palkitut== * 1991: Säveltäjä Paavo Heininen yhtenä uuden suomalaisen musiikin keulahahmona. Palkinnon suuruus oli 100 000 markkaa. * 1996: Säveltäjä Jukka Tiensuu oman tien kulkemisesta musiikin alalla. Palkinnon suuruus oli 100 000 markkaa. * 2001: Kapellimestari Ulf Söderblom työstä suomalaisen nykymusiikin hyväksi. Palkinnon suuruus oli 100 000 markkaa. * 2011: Säveltäjä Veli-Matti Puumala tinkimättömästä ja helppoja ratkaisuja välttävästä sävellystyöstä. Palkinnon suuruus oli 20 000 euroa. * 2021: Sopraano Anu Komsi laulutaiteen edistämisestä Suomessa ja muissa maissa. Palkinnon suuruus oli 30 000 euroa. ==Lähteet== Luokka:Suomalaiset musiikkipalkinnot
Maralinga

Maralinga on alue Etelä-Australiassa. Alue tuli tunnetuksi etenkin 1950-luvulla suoritetuista ydinkokeista. Niitä toteutti Yhdistynyt kuningaskunta.http://nuclearweaponarchive.org/Uk/UKTesting.html Viitattu 28.12.2021. Läheinen Emu Field oli toinen alue, Monte Bellon saariryhmän ohella, missä Iso-Britannia ydinkokeitaan toteutti Australian alueella. Alueella toteutettiin kilotonni-luokan ydinkokeita (max. 27 kT), jotka suoritettiin vuosina 1956 - 1963. Ainakin Operaatio Buffalo (jossa laukaistiin, n. 1/5 eli 20%:iin alennetun tehovoiman Blue Danube- ydinpommi)https://www.thisdayinaviation.com/11-october-1956/ Viitattu 5.1.2022. sekä Operaatio Antler toteutettiin juuri tällä, kyseen omaisella kohdealueella. Muun toiminnan ohella, Red Beard -luokan taktiseen ydinpommiin, liittyvää kehitystyötä tehtiin.http://nuclearweaponarchive.org/Uk/UKArsenalDev.html Viitattu 28.12.2021. Operaatio Antlerissa kokeiltiin muun toiminnan ohella, ns. primääri-räjähdettä eli fuusiopommin sytyttävää fissio-räjähdettä, jolloin fuusio-tapahtuma on sekundäärinen räjähdys.http://nuclearweaponarchive.org/Uk/UKTesting.html Viitattu 5.1.2022. ==Lähteet== ==Aiheesta muualla== *https://www.sbs.com.au/news/backgrounder- why-was-maralinga-used-for-secret-nuclear-tests *https://www.abc.net.au/archives/timeline/1950s.htm Luokka:Etelä-Australia Luokka:Yhdistyneen kuningaskunnan tiede ja tekniikka Luokka:Ydinkokeet
Huonot naiset

Huonot naiset on vuonna 2022 ensi-iltansa saanut suomalainen komediaelokuva, jonka on ohjannut Niklas Lindgren. Elokuvassa seurakuntatalon emäntä Johanna on järjestämässä häitä, kun venäläisiä seksityöläisiä kuljettava linja-auto rikkoutuu lähistöllä, ja Johanna joutuu majoittamaan bussin matkustajat seurakuntataloonsa. == Lehdistöarviot == Episodi Jesse Raatikainen Film-O-Holic.com Juuso Kilpeläinen Helsingin Sanomat Leena Virtanen Hufvudstadsbladet Krister Uggeldahl Iltalehti Juho Rissanen Ilta-Sanomat Taneli Topelius Karjalainen Jussi Virratvuori Kulttuuritähdet Marko Kilpilampi https://www.kulttuuritahdet.com/16 Turun Sanomat Päivi Valotie == Lähteet == Luokka:Vuoden 2022 suomalaiset elokuvat Luokka:Suomalaiset komediaelokuvat
We Are The Mess

__NOTOC__ We Are The Mess on saksalaisen metalcore yhtyeen Eskimo Callboyn vuonna 2014 julkaisema toinen studioalbumi. == Kappaleet == # # # # # # # # # # # # == Lähteet == Luokka:Saksalaiset metallialbumit Luokka:Vuoden 2014 albumit Luokka:Electric Callboyn albumit